El documentu alrodiu del cualu xira'l presente trabayu ye un manuscritu orixinal comtenporaniu, autógrafu y ensín copies conocíes, escritu en llingua inglesa y firmau por John Hill, capitán de l'Armada británica. Tá fecháu en Londres, a 8 de xunu del 1808. Nel entamu o embaxu del documentu nun se fala d'un destinatariu concretu, pero sí na fin del testu, el secretariu del Foreing Office británicu, George Canning. Enxamás publicáu enantes, esti escritu ye'l más tempranu d'una llarga serie de documentos británicos inéditos qu'illustren de xeitu bien completu la hestoria de les rellaciones ente Asturies y Gran Bretaña mentantu la Guerra de la Independencia, y que l'autora d'estes llínies espera ufiertar, traducíos y recoyíos en volume apocayá.